Държавен вестник, бр. 84, 2023 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  84
3. условията и редът за установяване на 
несъответствие в декларираното имущество 
от лица, заемащи публични длъжности;
4. статутът и функциите на Комисията за 
противодействие на корупцията, наричана 
по-нататък „Комисията“, статутът на нейните 
служители и правомощията на органите є;
5. взаимодействието на Комисията с други 
държавни органи и международното сътруд­
ничество.
Чл. 2. Законът има за цел да се защитят 
интересите на обществото чрез:
1. ефективно противодействие на коруп­
цията;
2. създаване на гаранции, че лицата, за­
емащи публични длъжности, изпълняват 
правомощията или задълженията си честно 
и почтено при спазване на Конституцията и 
законите на страната.
Чл. 3. (1) Корупция по смисъла на този 
закон е налице, когато лице, което заема 
публична длъжност по чл. 6, ал. 1, извърши 
престъпление по чл. 201, чл. 202, ал. 1 и 2, 
чл. 203, ал. 1, чл. 219, ал. 3 и 4, чл. 220, 224, 
225б, 225в, 254а, чл. 254б, ал. 2, чл. 282, 282а, 
283, 283а, 283б, чл. 294, ал. 4 във връзка с 
ал. 2, чл. 301, 302, 302а, 304, 304а, 304б, 305, 
305а, 307 и чл. 387, ал. 3 от Наказателния ко­
декс, както и всяко едно друго престъпление, 
извършено във връзка с изброените по-горе.
(2) Противодействието на корупцията се 
осъществява чрез:
1. превантивни дейности по реда на глава 
четвърта;
2. оперативно-издирвателна дейност по 
реда на глава девета;
3. извършване на разследване на корупцион­
ни престъпления в случаите, при условията и 
по реда на Наказателно-процесуалния кодекс;
4. деклариране на несъвместимост и на 
имуществото и интересите на лицата, заемащи 
публични длъжности, и свързани с тях лица;
5. осигуряване на публичен достъп до 
декларациите;
6. проверка на декларациите;
7. установяване на конфликт на интереси 
и налагане на санкции и на други мерки в 
случай на установен конфликт на интереси;
8. публично оповестяване на имената на 
лицата, които не са подали декларации или 
в чиито декларации е установено несъответ­
ствие, и на имената на лицата, за които е 
установен конфликт на интереси;
9. сезиране на компетентните органи в 
случаите, предвидени в този закон;
10. анализиране на корупционния риск, 
свързан с осъществяване на публичните длъж­
ности, както и на лицата, които ги заемат, и 
предприемане на последващи действия при 
установен висок риск;
11. други способи и средства, предвидени 
в този закон.
Чл. 4. (1) Този закон се прилага при спаз­
ване на следните принципи:
1. законност, прозрачност, независимост, 
обективност и безпристрастност;
2. повишена отговорност на лицата, зае­
мащи публични длъжности;
3. публичност на имуществото на лицата, 
заемащи публични длъжности;
4. зачитане и гарантиране на правата и 
свободите на гражданите;
5. пропорционалност на намесата в личния 
и семейния живот;
6. защита на информацията и на източни­
ците за придобиването є;
7. защита на лицата, подали сигнал за 
нарушение;
8. координация и взаимодействие между 
държавните органи;
9. политически неутралитет.
(2) При извършване на разследване се 
спазват принципите на Наказателно-проце­
суалния кодекс.
Чл. 5. Всяко имущество, за придобиването 
на което не е установен законен източник 
на доходи, се счита за незаконно придобито 
имущество.
Чл. 6. (1) Лица, заемащи публични длъж­
ности по смисъла на този закон, са:
1. президентът и вицепрезидентът;
2. народните представители;
3. министър-председателят, заместник 
министър-председателите, министрите и за­
местник-министрите;
4. членовете на Европейския парламент от 
Република България;
5. членовете на Европейската комисия от 
Република България и българските граждани, 
заемащи длъжности в органите на Европей­
ския съюз, избрани или назначени с решение 
или по предложение на български държавен 
орган;
6. председателят и съдиите от Конститу­
ционния съд;
7. председателите на Върховния касационен 
съд и на Върховния административен съд, 
главният прокурор, техните заместници, ад­
министративните ръководители на органите 
на съдебната власт и техните заместници, 
членовете на Висшия съдебен съвет, главният 
инспектор и инспекторите в Инспектората към 
Висшия съдебен съвет, съдиите, прокурорите 
и следователите;
8. омбудсманът и заместник-омбудсманът;
9. председателят, заместник-председателят 
и членовете на Комисията за регулиране на 
съобщенията;
10. председателят, заместник-председате­
лите и членовете на Сметната палата;
11. председателят и членовете на Комисията 
за защита на конкуренцията;